Reformovaná kresťanská cirkev na Slovensku

Reformovaná kresťanská cirkev na Slovensku, skratka RKC je kresťanská protestantská cirkev, ktorej vznik sa na Slovensku datuje do roku 1567, keď sa konala jej prvá synoda v Debrecíne. Táto synoda sa prihlásila k reformačnému smeru reprezentovanému Jánom Kalvínom, hlásajúcemu tzv. kalvinizmus. 

Cirkev je rozšírená prevažne v južných oblastiach Slovenska, absolútnu väčšinu jej veriacich tvoria občania maďarskej národnosti. Cirkev je organizačne rozdelená na jeden dištrikt s deviatimi seniorátmi. Od 1. januára 2021 je biskupom cirkvi Róbert Géresi.

História 
 1567 – synoda v Debrecíne, kde sa prihlásila k reformačnému smeru reprezentovanému Jánom Kalvínom
 1918 – po rozpade Rakúsko-Uhorska vzniká na území Slovenska samostatná Reformovaná kresťanská cirkev. RKC vytvorila tri dištrikty (Preddunajský, Predtiský a Podkarpatský), počet cirkevných zborov dosiahol 492, v začiatkoch evidovala na území Slovenska a Podkarpatskej Rusi 223 168 členov.
 1930 – Cirkev tvorili tri dištrikty, v desiatich seniorátoch sa podľa sčítania ľudu z roku 1930 k cirkvi hlásilo 216 662 veriacich.
 1938 – pričlenenie časti Slovenska k Maďarsku, kde bola väčšina zborov; po vojne došlo k vysídleniu veriacich maďarskej národnosti do Maďarska alebo západných Čiech
 1948 – vláda uznáva RKC
 1952 – ratifikácia cirkevnej ústavy, avšak život cirkvi je brzdený ateistickým charakterom spoločnosti
 1989 – rozvoj života cirkvi

Viera 
Reformovaná cirkev teologicky vyznáva kalvinizmus. Za prameň viery považuje Bibliu a za podklad vierouky Druhé helvétske vyznanie a Heidelberský katechizmus. Verí v jedného Boha v troch osobách: Otec, Syn a Duch Svätý. Za sviatosti považuje krst a Večeru Pánovu. Narozdiel od evanjelikov, reformovaní neveria v reálnu prítomnosť Krista vo Večeri Pánovej. Veria že vo Večeri Pánovej príjmajú spásonosnú silu Tela a Krvi Kristovej. V reformovaných kostoloch nenájdeme žiadne sochy ani obrazy.

Organizácia cirkvi 
RKC má synodálno-presbyteriálny charakter. Synoda je najvyšší zákonodarný orgán, ktorý je tvorený 17 ordinovanými a 17 laickými poslancami. Synoda zo svojich radov volí Predsedníctvo synody a Synodnú radu, ktorá sa skladá zo 7 ordinovaných a 7 laických členov.

Základnou organizačnou zložkou RKC je cirkevný zbor, na ktorého čele je presbyterstvo, vedené duchovným pastierom a kurátorom. Cirkevné zbory sú združené do 9 seniorátov. Senioráty sú riadené valnými zhromaždeniami na čele so seniormi a seniorálnymi kurátormi.

Historicky je RKC dvojjazyčná. Dva senioráty majú úradnú reč slovenčinu a sedem má úradnú reč maďarčinu.

Senioráty tvoriace Generálnu cirkev 
 Bratislavský seniorát
 Komárňanský seniorát
 Reformovaný seniorát Barš, predtým Tekovský seniorát
 Gemerský seniorát
 Západokošický seniorát, od 1. júla 2007 Abovsko-turniansky
 Východokošický seniorát, od 1. júla 2007 Zemplínsky 
 Užský seniorát
 Michalovský seniorát
 Ondavsko-hornádsky seniorát

Štatistika 

Pri poslednom sčítaní obyvateľstva v roku 2011 sa k Reformovanej kresťanskej cirkvi prihlásilo 98 797 (1,83 %) obyvateľov .

Národnostné zloženie veriacich 
údaje: Sčítanie obyvateľstva SR, 2011

Príslušníci Reformovanej kresťanskej cirkvi sú jedinou náboženskou skupinou na území Slovenska, v ktorej neprevažujú veriaci slovenskej národnosti, ale prevažná časť jej členov sú obyvatelia maďarskej národnosti.

Obce s najvyšším počtom veriacich 
údaje: Sčítanie obyvateľstva SR, 2001
 Košice – 6 286 (2,66 %)
 Komárno – 4 696 (12,57 %)
 Veľké Kapušany – 2 630 (26,95 %)
 Rimavská Sobota – 2 261 (9,01 %)
 Kráľovský Chlmec – 2 172 (27,05 %)
 Veľký Meder v 2 007 (22,02 %)
 Bratislava – 1 918 (0,45 %)
 Dunajská Streda – 1 841 (7,83 %)
 Michalovce – 1 726 (4,32 %)
 Levice – 1 604 (4,39 %)
 Tornaľa – 1 537 (18,82 %)
 Rožňava – 1 345 (6,98 %)
 Zemianska Oľča – 1 185 (45,11 %)
 Vlčany – 1 179 (34,74 %)
 Okoč – 1 082 (28,44 %)
 Nové Zámky – 1 040 (2,46%)
 Moldava nad Bodvou – 999 (10,49 %)
 Modrany – 942 (65,19 %)
 Čierna nad Tisou – 932 (20,06 %)
 Chotín – 925 (63,88 %)

Obce s najvyšším percentuálnym počtom veriacich 
údaje: Sčítanie obyvateľstva SR, 2001
 Silická Jablonica – 88,98 % (226)
 Kľúčovec – 85,22 % (317)
 Beša – 84,13 % (318)
 Malý Kamenec – 80,00 % (388)
 Zádiel – 79,14 % (148)
 Ižkovce – 77,50 % (93)
 Malý Horeš – 77,37 % (889)
 Blatná Polianka – 76,84 % (136)
 Černochov v 76,75 % (175)
 Zádor – 76,24 % (77)
 Svätuš – 76,15 % (99) 
 Bara – 75,30 % (253)
 Rašice – 73,57 % (103)
 Nová Vieska – 70,84 % (566)
 Holiare –70,05 % (297)
 Hubovo – 69,48 % (107)
 Svätuše – 69,37 % (634)
 Strážne – 69,25 % (482)
 Malé Ludince – 69,12 % (141)
 Rakytník – 68,91 % (164)

Vedenie cirkvi 
Reformovaná cirkev na Slovensku je jedna z mála reformovaných (kalvínskych) cirkví, na ktorej čele stojí biskup.

Zoznam biskupov RKC 
 Imre Varga (19531980)
 Zsigmond Horváth (19841988)
 Jenó Mikó (19881996)
 ThDr. Géza Erdélyi (19962008)
 Mgr. László Fazekas (20082020)
 Mgr. Róbert Géresi (od 2021)

Sídlo kancelárie Synody a Biskupského úradu 
Jókaiho 34
945 01 Komárno
tel: 035/7701826

Externé zdroje 
 Reformovana kresťanská cirkev – oficiálna stránka
 Heidelberský katechizmus
 Druhé helvétske vyznanie viery

Referencie